《苏武归汉》
宋代·林希逸

仗节来归汉，麒麟万古图。艰难曾使虏，慷慨有臣苏。

雁信传何有，旄残齧已无。拜恩趋凤阙，挥涕忆龙湖。

日月依新主，风沙失故吾。一官才属国，揽卷为嗟吁。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。